# Judea Pearl

Judea Pearl (nascut el 1936) és un informàtic i filòsof nord-americà nascut a Israel, conegut pel seu enfocament probabilístic a la intel·ligència artificial i pel desenvolupament de xarxes bayesianes. També se'l reconeix per haver desenvolupat una teoria d'inferència causal i contrafactual basada en models estructurals. El 2011, va guanyar el Premi Turing, la distinció més alta de la informàtica, "per contribucions fonamentals a la intel·ligència artificial mitjançant el desenvolupament d'un càlcul per al raonament probabilístic i causal.
Judea Pearl és pare del periodista Daniel Pearl, que fou segrestat i assassinat al Pakistan per militants relacionats amb Al-Qaeda i el Front Islàmic Internacional el 2002 com a americà i jueu.

## Biografia

Judea Pearl va néixer a Tel-Aviv, Mandat Britànic de Palestina, el 1936 i va obtenir el grau d'Enginyeria Elèctrica al Technion l'any 1960. Aquell mateix any va anar als Estats Units, on va aconseguir un màster en Física per la Universitat Rutgers, i es va doctorar en enginyeria elèctrica a l'Institut Politècnic de Brooklyn el 1965. Va treballar als laboratoris de recerca de la RCA amb dispositius d'emmagatzemament superconductius, i a Electronic Memories, Inc. amb sistemes de memòria avançats. Quan els avenços en semiconductors van deixar obsolet el seu treball, va passar a l'Escola d'Enginyeria d'UCLA l'any 1970 i va començar a treballar en intel·ligència artificial probabilística.
Pearl és actualment professor d'informàtica i estadística i director del Laboratori de Sistemes Cognitius a UCLA. Amb la seva dona, Ruth, han tingut tres fills.
Sobre la seva religió, algunes informacions el descriuen com a jueu ateu. Està molt connectat amb les tradicions jueves com a la pregària diària, el tefillin, i el Kiddush els divendres a la nit. En una entrevista, deia que "intentava educar els nostres fills i viure d'acord amb Déu". Els seus escrits sobre moralitat es concentren en la claredat entre el bé i el mal. Creu que els jueus sempre han esperat un retorn a Israel, tal com expressen en cançons, pregàries, i festes.
Jonathan Sacks, un rabí emèrit, va explicar les creences de Judea Pearl en una lliçó sobre el judaisme: 'li vaig preguntar a Judea Pearl, pare del periodista assassinat Daniel Pearl, perquè treballava per la reconciliació dels jueus i els musulmans, i em va contestar amb una lucidesa que trencava el cor: "l'odi va matar el meu fill. Per tant, estic determinat a lluitar contra l'odi".'

## Assassinat de Daniel Pearl

El 2002, el seu fill, Daniel Pearl, periodista del Wall Street Journal fou segrestat i assassinat al Pakistan. Judea i altres membres de la seva família van crear la Daniel Pearl Foundation. El setè aniversari de la mort de Daniel, Judea va escriure un article al Wall Street Journal titulat Daniel Pearl i la normalització del Mal: Quan deixaran les nostres lluminàries d'excusar el terror?.

## Referències

* 1 2 Judea Pearl – A. M. Turing Award winner, ACM, retrieved 2012-03-14.
* ↑ Gold, Virginia. «Judea Pearl Wins ACM A.M. Turing Award for Contributions that Transformed Artificial Intelligence». The Association for Computing Machinery, 15-03-2012. Arxivat de l'original el 2012-03-16. [Consulta: 15 març 2012]. «ACM, l'Associació per al Maquinari de Computació, ha atorgat avui a Judea Pearl, de la Universitat de Califòrnia a Los Angeles el Premi Turing de 2011 per les innovacions que han permès notables avenços en l'associació entre humans i màquines que és el fonament de la Intel·ligència artificial (IA).»
* ↑ «Judea Pearl». Biblioteca Digital de l'ACM. [Consulta: 14 febrer 2016].
* ↑ Goth, G. «Judea Pearl Interview: A Giant of Artificial Intelligence Takes on All-Too-Real Hatred». IEEE Internet Computing, 10, 5, 2006, pàg. 6. DOI: 10.1109/MIC.2006.107.
* ↑ Fonda, Daren «On the Trail of Daniel Pearl». TIME, 27-09-2003. Arxivat de l'original el 27 d’agost 2013 [Consulta: 20 juliol 2011].
* ↑ Escobar, Pepe. «Who killed Daniel Pearl?». Book Review. Asia Times Online, 28-06-2003. Arxivat de l'original el 12 de juliol 2011. [Consulta: 20 juliol 2011].
* ↑ Leah Hoffmann «Q&A: A Sure Thing». Communications of the ACM, 55, 2012, pàg. 135–136. DOI: 10.1145/2184319.2184347.
* ↑ Mathew Philips. «Tragedy and Opportunity: The parents of slain journalist Danny Pearl have devoted their lives to improving Muslim-Jewish relations.». [Consulta: 12 juliol 2013]. «Em vaig secularitzar als 11 anys, per revelació divina. [Rialles.] Estava dret a la teulada de la casa que havia fet el meu pare, mirant al carrer, i de sobte em va quedar molt clar que Déu no existeix.»
* ↑ «The Price of Being Jewish: An Interview with Judea Pearl». Moment, 01-11-2006. «Vau pregar per la tornada d'en Danny? No, no crec en un Déu que m'escolti. Però sí que prego cada matí. Poso tefillin. Vaig començar fa un any. Però no sou un jueu seglar? Us donaré la mateixa resposta que vaig donar a 10 musulmans que van sopar amb mi un divendres a la nit. Els vaig dir: "oh, és divendres nit. He de fer Kiddush".»
* ↑ «Like Son, Like Father: Judea Pearl». Heeb, 07-06-2010. «"Veig la gent ajuntant-se, musulmans i jueus, elevant-se per damunt de les diferències i reconeixent que tots som éssers humans intentant trobar el sentit del que està passant, provant d'educar els nostres i fills i viure d'acord amb Déu".»
* ↑ «Klinghoffer an Opera and a Protest». New York Times, 22-09-2014.
* ↑ «Judea Pearl challenges students at JSPA conference». The Boiling Point. Shalhevet High School, 02-12-2014.
* ↑ «Judaism: Covenant & Conversation: Against Hate». Israel National News, 05-09-2014. «li vaig preguntar a Judea Pearl, pare del periodista assassinat Daniel Pearl, perquè treballava per la reconciliació dels jueus i els musulmans, i em va contestar amb una lucidesa que trencava el cor: "l'odi va matar el meu fill. Per tant, estic determinat a lluitar contra l'odi»
* ↑ «Biography of Dr. Judea Pearl». Daniel Pearl Foundation, 2011. Arxivat de l'original el 30 de juny 2011. [Consulta: 20 juliol 2011].
* ↑ Pearl, Judea «Daniel Pearl and the Normalization of Evil». The Wall Street Journal, 03-02-2009, p. A15 [Consulta: 20 juliol 2011].